אמנות+פמיניזם

ממוזער|לוגו
**אמנות+פמיניזם** (באנגלית: **Art+Feminism**) הוא אירוע עריכה שנתי בוויקיפדיה, המתרחש במקומות שונים ברחבי העולם במטרה להוספת תכנים לוויקיפדיה על נשים אמניות. היוזמה החלה בארצות הברית, בשנת 2014 כאירוע עריכה (Edit-a-thon) שנתי. יוזמת Art+Feminism היא ארגון רשום בארצות הברית. הפרויקט תואר כ"מאמץ רב לאומי עצום לתיקון ההטייה המתמשכת בוויקיפדיה, הנכתבת באופן לא פרופורציונלי על ידי גברים ועל גברים".

בשנת 2014 קמפיין הפתיחה של Art+Feminism הביא למעורבות של כ-600 מתנדבים ב-30 אירועים שונים.בשנה שלאחר מכן, לקחו חלק סך הכל 1,300 מתנדבים, שהשתתפו בכ-70 אירועים שונים שהתקיימו ב-17 מדינות ברחבי העולם (בארבע יבשות). מאז, יותר מ-20,000 איש השתתפו ביותר מ-1,500 אירועים שונים. היוזמה המתמקדת בכתיבת ערכים חדשים והרחבת ערכים קיימים בתחומי נשים באמנויות, הובילה ישירות ליצירה ו/או להרחבה ושיפור של למעלה ממאה אלף ערכי ויקיפדיה בשפות שונות. בינואר 2025 אמנות+פמיניזם השיקה את קמפיין אירועי 2025–2026, שהציג את הקונספט של "אינטרנט פמיניסטי אמיתי". הצלחת אירועי אמנות+פמיניזם נובעת כתוצאה ממאמץ קולקטיבי של אנשים המגיעים מרקעים שונים, בין היתר: חוקרים, ויקיפדים, ספרנים, אמניות ועוד.

אלו לוקחים חלק מרכזי בקידום המאמצים בתחום, במקביל להתעניינות ההולכת וגוברת בחברה הכללית בנושאי שוויון מגדרי בתחומי הטכנולוגיה השונים. החשיבות של התייחסות לנושאים הקשורים קשר הדוק למגדר, גם עולה בקנה אחד עם המטרות של אירועי אמנות+פמיניזם.

## היסטוריה
[ימין|ממוזער|סיאן אוונס (ספרנית), מקנסי מאק, [מייקל מאנדיברג וז'קלין מייבי (משמאל לימין)]]
יוזמת אמנות+פמיניזם החלה בארצות הברית כאשר הספרנית סיאן אוונס יצרה פרויקט לנשים ואמנות עבור אגודת ספריות האמנות של צפון אמריקה. אוונס יצרה קשר עם האוצרת ז'קלין מייבי, שהתרשמה מארגון אירועי עריכה על ידי עורכות בוויקיפדיה לזכרה של המתמטיקאית האנגלייה עדה לאבלייס. מייבי יצרה קשר עם מייקל מאנדיברג, פרופסור באוניברסיטת העיר ניו יורק ששילב את ויקיפדיה בלמידה בכיתה. מאנדיברג ביקש עזרה בלורל פטאק, עמיתה בארגון ללא מטרות רווח לאמנות וטכנולוגיה בשם Eyebeam, שהסכימה לסייע בתכנון האירוע. לאחר מכן גייס הצוות את דורותי הווארד, שהייתה אז ויקיפדית הבית של מועצת הספריות המטרופוליטנית של ניו יורק ואת ריצ'רד קניפל, שייצג אז את הסניף המקומי של תורמות ויקיפדיה דרך ויקימדיה ניו יורק. אחת הסיבות להקמת פרויקט Art+Feminism הייתה תגובה לסיקור תקשורתי שלילי על מערכת הקטלוג של ויקיפדיה. הפרויקט ממשיך למלא פערים בתוכן בוויקיפדיה ולהגדיל את מספר הנשים העורכות. על פי מחקר משנת 2016, רק כ-17 אחוז מערכי הביוגרפיות בוויקיפדיה הן על נשים, ורק כ-15 אחוז מעורכי ויקיפדיה הן נשים. נעשים מאמצים לקדם ולשפר את הייצוג לא רק של נשים סיסג'נדריות, אלא גם לכלול את קולן של אנשים המזהים טרנסג'נדרים וג'נדרקוויר. ישנו גם דגש על מילוי פערים תכניים בנושאים הקשורים לאמנויות ופמיניזם.

## אירועים
[שמאל|ממוזער| סרטון מתוך אירוע עריכה אמנות+פמיניזם ב[המוזיאון לאמנות מודרנית|מוזיאון לאמנות מודרנית במנהטן, 2015]]
מחוץ לארצות הברית, אירועי אמנות+פמינזם שהתקיימו בשנת 2015 זכו לסיקור תקשורתי במגוון מדינות ברחבי העולם: אוסטרליה קנדה קמבודיה הודו ניו זילנד וסקוטלנד. מספר האירועים בכל שנה גדל בהתמדה וכבר מתקיימים האירועים במדינות שונות ברחבי העולם. בתוך ארצות הברית, האירוע זכה לסיקור תקשורתי במיקום המרכזי- אירוע הדגל בניו יורק וגם בקליפורניה קנזס פנסילבניה, טקסס ומערב וירג'יניה.
ממוזער|אירוע העריכה אמנות+פמיניזם, טייוואן 2017
מדי שנה מוסדות אקדמיים רבים בארצות הברית מקיימים אירועי עריכה בנושא אמנות ופמיניזם, במטרה לעודד נשים רבות יותר לערוך בוויקיפדיה. אירועי עריכה אלה מתקיימים כסדנאות קולקטיביות בהן סטודנטים מעודדים להיפגש יחד כדי לערוך במרחב משותף, בין אם באופן פרונטלי ובין אם באמצעות חדרי צ'אט וירטואליים. חלק מהמוסדות הלקוחים חלק באירועים אלו כוללים את אוניברסיטת Southern Methodist אוניברסיטת אוהיו, אוניברסיטת ייל אוניברסיטת נבדה ואוניברסיטת קורנל.
[ממוזער|כנס עריכה אמנות+פמיניזם ב[אוניברסיטת קורנל, 6 במרץ 2020]]
מגוון האירועים במסגרת ארט+פמיניזם יכולים להתקיים על ידי כל אחד שרוצה ליזום אותם, ויכולים לכלול מרתון כתיבת ערכים, פאנלים, שיחות, מפגשים קהילתיים ועוד. אירועים מאורגנים אלו יכולים להתקיים בפורמטים וירטואליים או פרונטליים הכוללים מפגש פנים אל פנים כדי לעודד מעורבות ולהנגיש את האירועים לקהל כמה שיותר רחב. לכל אירוע יש הנחיות מוסדרות שנקבעו על ידי הארגון. האירועים מתרכזים בדרך כלל מדי שנה במרץ, שהוא חודש ההיסטוריה של הנשים אך הקמפיין נמשך כל השנה.

בשנת 2020, עקב החשש ממגפת הקורונה, האירוע נערך באופן וירטואלי, לרוב על ידי שימוש באפליקציית שיחות הווידאו זום. בשנת 2021, קמפיין Art+Feminism הפך שוב וירטואלי עקב חששות מנגיף הקורונה.

אף על פי שהפרויקט הוא גלובלי, הבמאית קירה וישנייבסקי המתגוררת בבולטימור מארגנת באופן אישי אירועים ושיתופי פעולה עם ארגוני תרבות באזור.

ישנו פורום בוויקיפדיה שמטרתו לבצע מעקב אחר התכנים הנוצרים על ידי המשתתפות באירועי העריכה השונים של אמנות+פמיניזם.

## תגובות
בנובמבר 2014 המגזין האמריקאי Foreign Policy כינה את אוונס, מייבי, מנדיברג, קניפל, הווארד ופטאק כ"הוגים גלובליים" על התייחסותם לפער המגדרי בוויקיפדיה.

במרץ 2017, אביגיל קיין כתבה באתר האינטרנט Artsy על הפרויקט, והתייחסה בדבריה לאופן שבו יוזמה רבת השפעה וחזקה זו מסייעת ביצירת תמריץ עבור נשים להתאחד במטרה לפעול לצמצום הפער המגדרי בוויקיפדיה, וממריצה נשים להפוך לעורכות בוויקיפדיה, לכתוב, לערוך, להרחיב ולשפר ערכים בוויקיפדיה בשפות שונות. בדבריה קיין התייחסה גם לאופן שבו אירועי Art+Feminism צמחו ברחבי העולם בכללותו, ומוזיאונים גדולים וחשובים ומוסדות תרבות ואמנות גדולים במקומות שונים בעולם לוקחים בהם חלק פעיל.

## בישראל
בישראל מתקיימים האירועים באופן קבוע אחת לשנה בשיתוף פעולה של מרכז האמנות ארטפורט עם עמותת ויקימדיה ישראל החל משנת 2015.

מרתון כתיבת הערכים בוויקיפדיה ("אדיטטון") נערך בתל אביב כחלק מהיוזמה הבין-לאומית "אמנות+פמיניזם", בשיתוף עם פעילי ומתנדבי עמותת ויקימדיה ישראל. האירוע המרכזי נערך לרוב סביב יום האישה הבין-לאומי, במטרה לצמצם את הפער המגדרי בוויקיפדיה. היוזמה המקומית מבקשת להתמודד עם היעדר התיעוד ההיסטורי של נשים בעמדות השפעה ועם הטיית התוכן הנובעת ממיעוט עורכות באתר. במסגרת המפגשים, שנערכו לאורך השנים בארטפורט מתוודעים המשתתפים לעקרונות העריכה בוויקיפדיה ופועלים לכתיבת ערכים חדשים או לתרגום ערכים קיימים.

### הישגי המיזם בישראל
#### כתיבת ערכים על אמניות מקומיות
בין היתר נכתבו ערכים על יעל פרנק, פאטמה שנאן, ליהי תורג'מן, הינדה וייס, נעמה ערד, תמר הרפז, אתי אברג'יל, ואירה אדוארדובנה, וכן על קולקטיבים כמו "תנועה ציבורית" והצמד מרב קמל וחליל בלבן.

#### תרגום ערכים על אמניות בין-לאומיות
הונגשו לעברית ערכים על יוצרות בולטות מרחבי העולם, בהן פיפילוטי ריסט, סימון לי, רבקה הורן, אוטובונג נקנגה ואיליין דה קונינג.

## גלריה

קובץ:Art+Feminism Edit-a-thon Artport Israel 2025 6.jpg|טקסט=אירוע עריכה שנתי בוויקיפדיה, המתרחש במקומות שונים ברחבי העולם במטרה להוספת תכנים לוויקיפדיה על נשים אמניות. בישראל מתקיימים האירועים באופן קבוע אחת לשנה בשיתוף פעולה של מרכז האמנות ארטפורט עם עמותת ויקימדיה ישראל
קובץ:Art+Feminism Edit-a-thon Artport Israel 2025 5.jpg
קובץ:Art+Feminism Edit-a-thon Artport Israel 2025 4.jpg
קובץ:Art+Feminism Edit-a-thon Artport Israel 2018 1.jpg
קובץ:Art+Feminism Edit-a-thon Artport Israel 2025 3.jpg
קובץ:Art+Feminism Edit-a-thon Artport Israel 2018.jpg
קובץ:Art+Feminism Edit-a-thon Artport Israel 2025 2.jpg
קובץ:2025 Art+Feminism Edit-a-thon Artport Israel.jpg


## ראו גם
* נשים באדום
* העצמת נשים
* ארטפורט

## קישורים חיצוניים
* 
 

## הערות שוליים

קטגוריה:אנציקלופדיית ויקיפדיה
קטגוריה:אפליה מינית
קטגוריה:נשים
קטגוריה:מגדר